b"\n_START_ARTICLE_\nBulg\xc3\xa0ria durant la Primera Guerra Mundial\n_START_PARAGRAPH_\nLa hist\xc3\xb2ria de Bulg\xc3\xa0ria durant la Primera Guerra Mundial abasta els anys 1914-1919, encara que el pa\xc3\xads no va entrar al conflicte mundial fins a l'octubre de 1915 amb el seu atac al regne de S\xc3\xa8rbia despr\xc3\xa9s de la seva alian\xc3\xa7a amb les Pot\xc3\xa8ncies Centrals al setembre. Bulg\xc3\xa0ria va ser l'\xc3\xbanic dels pa\xc3\xafsos de la regi\xc3\xb3 que es va aliar amb les Pot\xc3\xa8ncies mentre que els seus ve\xc3\xafns (S\xc3\xa8rbia, Romania, Gr\xc3\xa8cia i Montenegro) es van decantar per l'Entesa._NEWLINE_Bulg\xc3\xa0ria va entrar en guerra per tal d'obtenir els territoris que considerava propis i que havia perdut en el Congr\xc3\xa9s de Berl\xc3\xadn de 1878 i nom\xc3\xa9s quan una de les aliances bel\xc2\xb7ligerants, la Triple Entesa, va satisfer les seves exig\xc3\xa8ncies territorials, especialment la cessi\xc3\xb3 de Maced\xc3\xb2nia, que havia perdut en la segona guerra balc\xc3\xa0nica. Va aconseguir aquest objectiu despr\xc3\xa9s de participar en la campanya contra S\xc3\xa8rbia de la tardor de 1915. M\xc3\xa9s tard, amb l'entrada en el conflicte de Romania a l'agost de 1916 i la derrota militar d'aquesta, va aconseguir la devoluci\xc3\xb3 de la Dobruja meridional. No va aconseguir el retorn de la Dobruja septentrional com pretenia, cosa que va ser una font de disputes entre els seus aliats._NEWLINE_Una vegada aconseguits els territoris desitjats, Bulg\xc3\xa0ria va perdre el seu inter\xc3\xa8s per la guerra i va tractar de mantenir els seus guanys fins a la confer\xc3\xa8ncia de pau. Els seus discrets intents de signar una pau de manera individual gr\xc3\xa0cies a la mediaci\xc3\xb3 dels Estats Units, pa\xc3\xads amb el qual no es trobava formalment en guerra, van fracassar. Finalment, a la tardor de 1918, la desmoralitzaci\xc3\xb3 de les tropes per la situaci\xc3\xb3 cada vegada pitjor del front, l'evacuaci\xc3\xb3 alemanya de gran part de les seves unitats, les pen\xc3\xbaries en la rereguarda i una dura ofensiva de la Triple Entesa van enfonsar el front macedoni. El Govern b\xc3\xbalgar va haver d'afanyar-se a sol\xc2\xb7licitar l'armistici, incapa\xc3\xa7 de frenar l'avan\xc3\xa7 militar aliat, mentre s'enfrontava a un mot\xc3\xad revolucionari de part de les unitats, que va poder finalment ser sufocat. La rendici\xc3\xb3 b\xc3\xbalgara a la fi de setembre i els continus revessos en el front occidental van portar poc despr\xc3\xa9s a la rendici\xc3\xb3 de la resta de la coalici\xc3\xb3._NEWLINE_Tot i les seves esperances, basades en les promeses nord-americanes reflectides en els \xc2\xabCatorze Punts\xc2\xbb del president nord-americ\xc3\xa0 Woodrow Wilson, Bulg\xc3\xa0ria no nom\xc3\xa9s no va retenir les seves conquestes militars de la guerra en el tractat de pau, sin\xc3\xb3 que va perdre nous territoris, la qual cosa va causar un augment de l'irredentisme que va caracteritzar parcialment el per\xc3\xadode d'entreguerres.\n_START_SECTION_\nAntecedents\n_START_PARAGRAPH_\nLa derrota a la segona guerra balc\xc3\xa0nica havia enemistat a Bulg\xc3\xa0ria amb els seus ve\xc3\xafns i l'havia privat de les seves conquestes de la primera. La falta del recolzament rus als anhels b\xc3\xbalgars en les negociacions de pau havia fet que el Govern de Sofia s'aprop\xc3\xa9s a Viena, tot i a les dificultats d'una alian\xc3\xa7a formal per la proximitat te\xc3\xb2rica entre aquesta i Bucarest. Ja quan havia acabat d'obtenir el Govern, el primer ministre Radoslavov va oferir l'alian\xc3\xa7a a Viena, ja que compartia amb ella l'hostilitat vers S\xc3\xa8rbia. L'oferiment es va repetir al juliol; els austroh\xc3\xbangaros es van mostrar interessats, per\xc3\xb2 cauts. Els intents del tsar Ferran d'aconseguir la lliga amb els austroh\xc3\xbangaros durant la seva visita d'estiu a Viena tampoc van fructificar. L'actitud d'Alemanya, m\xc3\xa9s interessada a defensar els interessos otomans i grecs, tampoc afavoria el pacte austro-b\xc3\xbalgar. L'enemistat roman\xc3\xa8so-b\xc3\xbalgara era un altre factor que dificultava l'acostament a la Triple Alian\xc3\xa7a, ja que Berl\xc3\xadn no desitjava la p\xc3\xa8rdua de l'amistat romanesa._NEWLINE_Al mateix temps, les greus necessitats financeres b\xc3\xbalgares que es devien a les guerres van fer que l'atorgament de cr\xc3\xa8dits a Sofia serv\xc3\xads com a m\xc3\xa8tode per atreure-la a un o un altre b\xc3\xa0ndol. El Govern desitjava un gran cr\xc3\xa8dit de dos-cents cinquanta milions de levs per integrar els nous territoris adquirits en les \xc3\xbaltimes guerres a la resta del pa\xc3\xads i construir un port modern a Porto Lagos. Ni \xc3\x80ustria-Hongria ni Fran\xc3\xa7a, per\xc3\xb2, es van mostrar disposades durant el 1913 a autoritzar els cr\xc3\xa8dits sol\xc2\xb7licitats en les condicions desitjades per Bulg\xc3\xa0ria, per la qual cosa la crisi del deute va quedar sense resoldre aquest any. Al febrer de 1914, els b\xc3\xbalgars van tractar una altra vegada d'aconseguir el pr\xc3\xa9stec anhelat a Fran\xc3\xa7a, per\xc3\xb2 la pressi\xc3\xb3 russa va fer que aquesta el denegu\xc3\xa9s. Aleshores es van entaular converses a Berl\xc3\xadn per sol\xc2\xb7licitar un gran cr\xc3\xa8dit alemany a Bulg\xc3\xa0ria que resolgu\xc3\xa9s els problemes financers b\xc3\xbalgars. Fran\xc3\xa7a i R\xc3\xbassia, temoroses que l'acord financer es convert\xc3\xads tamb\xc3\xa9 en pol\xc3\xadtic, van tractar de destorbar les negociacions. A finals d'abril, tot i aix\xc3\xb2, aquestes havien avan\xc3\xa7at molt, malgrat les dures condicions dels bancs alemanys. Despr\xc3\xa9s de m\xc3\xa9s retards per desacords en les condicions, que els alemanys van haver de suavitzar, i ofertes d'\xc3\xbaltima hora dels francesos, Bulg\xc3\xa0ria va acceptar el pr\xc3\xa9stec alemany el 15 de juliol._NEWLINE_El 1914 Bulg\xc3\xa0ria es trobava disgustada pel resultat de les guerres anteriors i afeblida per l'esfor\xc3\xa7 b\xc3\xa8l\xc2\xb7lic realitzat. Les seves aspiracions de recuperar els territoris atorgats en el Tractat de Sant Stefano de 1878 eren irrealitzables sense un canvi de la situaci\xc3\xb3 pol\xc3\xadtica europea. L'assassinat de l'hereu al tron austroh\xc3\xbangar a Sarajevo en l'estiu de 1914 va proporcionar l'oportunitat que els pol\xc3\xadtics b\xc3\xbalgars esperaven per canviar el resultat de les guerres balc\xc3\xa0niques.\n_START_SECTION_\nNegociacions amb l'Entesa i els Imperis\n_START_PARAGRAPH_\nEls dos b\xc3\xa0ndols que van acabar enfrontats a la primera guerra mundial eren conscients de la import\xc3\xa0ncia estrat\xc3\xa8gica de Bulg\xc3\xa0ria, per\xc3\xb2 Ferran va evitar signar cap alian\xc3\xa7a formal amb els blocs de pot\xc3\xa8ncies enfrontats, tement patir la sort de l'assassinat arxiduc Francesc Ferran, que sospitava que havia estat assassinat pels russos. Les relacions de Bulg\xc3\xa0ria amb l'Imperi otom\xc3\xa0 i Romania tampoc eren bones: al juliol hi havia hagut incidents fronterers amb baixes a la frontera b\xc3\xbalgar-romanesa que complicaven l'entesa entre Sofia i Viena, que estava coligada amb els romanesos. Sense garanties per part de Romania i dels otomans, Bulg\xc3\xa0ria no estava disposada a entrar en guerra contra l'Entesa. D'altra banda, les converses greco-otomanes van produir suspic\xc3\xa0cies a Bulg\xc3\xa0ria, que temia que tots dos ve\xc3\xafns tractessin de coligarse contra ella. La creixent tensi\xc3\xb3 entre \xc3\x80ustria-Hongria i S\xc3\xa8rbia i la incertesa sobre la posici\xc3\xb3 dels altres pa\xc3\xafsos ve\xc3\xafns desaconsellaven l'acostament b\xc3\xbalgar als austroh\xc3\xbangaros. La possibilitat d'una guerra, cada vegada era m\xc3\xa9s gran, i la mala situaci\xc3\xb3 de les forces armades despr\xc3\xa9s de la derrota ala segona guerra balc\xc3\xa0nica van fer que Bulg\xc3\xa0ria declar\xc3\xa9s el 12 [C.J. 1914] de 7 juny/ 12\xc2\xa0de\xc2\xa0juliol del 1914 la seva neutralitat, fins i tot abans de l'esclat de la contesa. A m\xc3\xa9s de l'adversa situaci\xc3\xb3 militar, el Govern b\xc3\xbalgar desitjava observar el rumb de l'enfrontament abans de recolzar a un o un altre b\xc3\xa0ndol;[ en cas de vict\xc3\xb2ria austroh\xc3\xbangara, esperava obtenir igualment Maced\xc3\xb2nia._NEWLINE_Tot i els continus intents de l'ambaixador austroh\xc3\xbangaro d'obtenir l'alian\xc3\xa7a de Bulg\xc3\xa0ria abans de la declaraci\xc3\xb3 de guerra contra S\xc3\xa8rbia (28 de juliol), Ferran va refusar concedir-li audi\xc3\xa8ncia, ja que no es volia comprometre[29] amb cap dels b\xc3\xa0ndols. Els austroh\xc3\xbangaros desitjaven comptar amb les tropes b\xc3\xbalgares contra S\xc3\xa8rbia per poder enviar part de les seves pr\xc3\xb2pies contra les unitats russes a Galitzia. La declaraci\xc3\xb3 de guerra austroh\xc3\xbangara va ser rebuda amb alegria a Bulg\xc3\xa0ria, tot i que s'havia proclamat formalment neutral. La falta d'un alineament clar no va impedir al Govern de Vasil Radoslavov fomentar les activitats guerrilleres a Maced\xc3\xb2nia a petici\xc3\xb3 dels austroh\xc3\xbangaros, que consideraven a S\xc3\xa8rbia com la principal enemiga dels b\xc3\xbalgars. Els atacs a Maced\xc3\xb2nia van augmentar el nombre de refugiats i la tensi\xc3\xb3 amb el pa\xc3\xads ve\xc3\xad. Alhora, Radoslavov estudiava les diverses propostes que els russos, principals aliats i protectors de S\xc3\xa8rbia, van realitzar al Govern de Sofia. Es van succeir les negociacions amb tots dos b\xc3\xa0ndols, en les quals Radoslavov va tractar d'obtenir els majors beneficis territorials possibles a canvi de decantar-se per un d'ells. El preu de l'alian\xc3\xa7a b\xc3\xbalgara era la revisi\xc3\xb3 del Tractat de Bucarest de 1913 i, especialment, el lliurament de Maced\xc3\xb2nia. Les simpaties de Ferran i de Radoslavov pels alemanys no van garantir l'alineament immediat del pa\xc3\xads amb els Imperis._NEWLINE_Els intents dels Imperis i l'Entesa d'aconseguir l'alian\xc3\xa7a amb Sofia es van allargar m\xc3\xa9s d'un any. El 19 d'agost de 1914, Radoslavov va aconseguir una important vict\xc3\xb2ria diplom\xc3\xa0tica gr\xc3\xa0cies a l'acord defensiu amb els otomans que va assegurar el flanc sud-est b\xc3\xbalgar sense que aix\xc3\xb2 li supos\xc3\xa9s realitzar concessions. Degut a l'aparent acostament als Imperis per aquest acord, el primer ministre es va mantenir ferm en les seves exig\xc3\xa8ncies territorials, i la derrota austroh\xc3\xbangara a les mans de l'Ex\xc3\xa8rcit serbi el 24 d'agost va afeblir la posici\xc3\xb3 austroh\xc3\xbangara en les negociacions. El pacte amb els otomans disposava a m\xc3\xa9s que Bulg\xc3\xa0ria no prendria l'ofensiva fins a no tenir garanties de Romania, que aquesta no es trobava disposada a concedir expl\xc3\xadcitament per temor a R\xc3\xbassia. El 22 d'agost, l'Entesa va realitzar la seva oferta a Ferran a trav\xc3\xa9s del representant rus: la cessi\xc3\xb3 de la part de Maced\xc3\xb2nia estipulada en l'acord d'alian\xc3\xa7a serbo-b\xc3\xbalgar de 1912 i la protecci\xc3\xb3 de la seva dinastia a canvi de la neutralitat benevolent cap a S\xc3\xa8rbia i l'atac a Romania o l'Imperi otom\xc3\xa0 si qualsevol d'aquests atacava R\xc3\xbassia. Gr\xc3\xa8cia i S\xc3\xa8rbia, no obstant aix\xc3\xb2, es van negar a atorgar els territoris necessaris per complir la proposta, i les pot\xc3\xa8ncies de l'Entesa es van mostrar poc inclinades a for\xc3\xa7ar-les a aix\xc3\xb2. Al setembre les negociacions amb Bulg\xc3\xa0ria es van estancar, en part per l'equilibri en el front, que feia que Radoslavov es mostr\xc3\xa9s poc inclinat a associar-se a qualsevol dels dos b\xc3\xa0ndols, i en part per la falta de millores en les ofertes territorials que beneficiessin a Bulg\xc3\xa0ria._NEWLINE_L'entrada a la guerra de l'Imperi otom\xc3\xa0 l costat dels Imperis va augmentar el valor estrat\xc3\xa8gic de Bulg\xc3\xa0ria per als dos b\xc3\xa0ndols: per als Imperis era la ruta m\xc3\xa9s senzilla per a proveir als otomans; per als Aliats, l'entrada en guerra de Bulg\xc3\xa0ria podia refor\xc3\xa7ar la seva ofensiva en Gal\xc3\xadpoli i afavorir la presa dels estrets del mar Negre, que hagu\xc3\xa9s facilitat el prove\xc3\xafment de R\xc3\xbassia. L'Entesa havia declarat la guerra a l'Imperi quan el 29 d'octubre els navilis Goeben i Breslau, transferits a la Marina otomana per\xc3\xb2 amb tripulacions alemanyes, van bombardejar instal\xc2\xb7lacions russes al mar Negre. Despr\xc3\xa9s del rebuig b\xc3\xbalgar d'una nova proposta de l'Entesa que inclo\xc3\xafa la frontera Enez-Midia, part de Tracia i Maced\xc3\xb2nia fins al riu Vardar, i que va disgustar a Romania, Gr\xc3\xa8cia i S\xc3\xa8rbia, el 24 de novembre, els ambaixadors de l'Entesa van haver de limitar-se a promeses vagues, mentre que els representants de les Pot\xc3\xa8ncies Centrals, despr\xc3\xa9s de certs dubtes, van prometre a Bulg\xc3\xa0ria el 22 de desembre de 1914/4 de gener de 1915 el lliurament de Maced\xc3\xb2nia fins i tot sense que calgu\xc3\xa9s que Bulg\xc3\xa0ria s'ali\xc3\xa9s formalment amb ells. Tot i aix\xc3\xb2 van encoratjar al Govern de Sofia a que ataqu\xc3\xa9s a S\xc3\xa8rbia. No obstant aix\xc3\xb2, Radoslavov no desitjava haver d'enfrontar-se a S\xc3\xa8rbia per aconseguir Maced\xc3\xb2nia, sin\xc3\xb3 que fossin els Imperis els qui prenguessin el territori i el lliuressin a Bulg\xc3\xa0ria. A finals de 1914, la posici\xc3\xb3 b\xc3\xbalgara, tot i que era favorable a una vict\xc3\xb2ria dels Imperis, no havia descartat encara les converses amb l'Entesa. Militars b\xc3\xbalgars van lliurar informaci\xc3\xb3 a tots dos b\xc3\xa0ndols. El 9 de desembre, els Aliats van tractar sense \xc3\xa8xit de millorar la seva oferta del 24 de novembre a canvi de l'alian\xc3\xa7a formal b\xc3\xbalgara, per\xc3\xb2 Radoslavov la va rebutjar altra vegada per insuficient. Al febrer alemanys i austroh\xc3\xbangars van atorgar un nou cr\xc3\xa8dit de cent cinquanta milions de francs per tractar de guanyar-se definitivament el favor del Govern de Radoslavov, sense aconseguir-ho._NEWLINE_A la primavera, dos \xc3\xa8xits passatgers del comen\xc3\xa7ament de la campanya de Gal\xc3\xadpoli i les perspectives de que It\xc3\xa0lia s'un\xc3\xads aviat als Aliats va afavorir la posici\xc3\xb3 negociadora d'aquests enfront dels Imperis.[57][58] Els Aliats es van preparar per oferir a Bulg\xc3\xa0ria la l\xc3\xadnia Enez-Midia i la frontera acordada en 1912 a Maced\xc3\xb2nia quan Radoslavov al maig va exigir les fronteres de Sant Stefano, que els Aliats es van preparar per acceptar el 28 de maig, a canvi de la participaci\xc3\xb3 de Bulg\xc3\xa0ria en la guerra. Radoslavov va rebutjar la proposta aliada i l'Entesa va haver de tornar a estudiar qu\xc3\xa8 oferir per guanyar-se el suport b\xc3\xbalgar, especialment per la deterioraci\xc3\xb3 de la seva situaci\xc3\xb3 militar a l'estiu._NEWLINE_Al maig es van reprendre les converses amb els otomans, desesperats per trobar una ruta de prove\xc3\xafment des d'Alemanya que Romania no permetia. Les converses amb els otomans no van resultar en la cessi\xc3\xb3 per aquests a la pretensi\xc3\xb3 b\xc3\xbalgara de fixar la frontera comuna en la l\xc3\xadnia Enez-Midia, que l'Entesa ja havia ofert, per\xc3\xb2 s\xc3\xad en l'obtenci\xc3\xb3 per a Bulg\xc3\xa0ria de la vall del Maritsa. Les negociacions de Radoslavov a canvi simplement de mantenir la neutralitat havien sostret diverses concessions dels contendents fins a l'estiu de 1915, per\xc3\xb2 el triomf otom\xc3\xa0 a la batalla de Gal\xc3\xadpoli va fer que aquests estiguessin menys propensos a les concessions als b\xc3\xbalgars,[63] tot i la mediaci\xc3\xb3 austro-germana._NEWLINE_Finalment, l'entrada a la guerra de Bulg\xc3\xa0ria va dependre de les promeses que havien fet els b\xc3\xa0ndols enfrontats respecte les aspiracions territorials b\xc3\xbalgares. Els motius b\xc3\xbalgars eren purament egoistes i es centraven en la consecuci\xc3\xb3 de les seves ambicions nacionalistes. Mentre que l'Entesa no es trobava en condicions de satisfer-les, els Imperis sique ho podien fer, cosa que va decantar a Bulg\xc3\xa0ria a favor seu. A difer\xc3\xa8ncia dels altres coligados dels Imperis Centrals, els b\xc3\xbalgars no van combatre en fronts llunyans aliens als seus interessos directes. Les grans promeses territorials que els negociadors dels Imperis van fer finalment al Govern b\xc3\xbalgar es devien a les pressions dels comandaments militars, desitjosos d'aconseguir finalment l'alian\xc3\xa7a amb Bulg\xc3\xa0ria. Ferran i el seu Govern tamb\xc3\xa9 van sospesar la probabilitat que el b\xc3\xa0ndol al que s'unissin result\xc3\xa9s vencedor en la guerra i tingu\xc3\xa9s aix\xc3\xad la capacitat de complir les promeses territorials que anaven a acceptar. La impressionant vict\xc3\xb2ria austro-germana enfront de R\xc3\xbassia durant la primavera i l'estiu de 1915, en la qual aquesta va perdre centenars de milers d'homes i el control de Pol\xc3\xb2nia, es va unir a la incapacitat dels seus aliats de destorbar la campanya alemanya en els avan\xc3\xa7os en el front occidental. La derrota final dels brit\xc3\xa0nics en Gal\xc3\xadpoli a l'agost va conv\xc3\xa8ncer als b\xc3\xbalgars de la probable vict\xc3\xb2ria final dels Imperis en la contesa. Aquest mateix mes un coronel b\xc3\xbalgar va partir a Berl\xc3\xadn per concretar les exig\xc3\xa8ncies b\xc3\xbalgares per a una alian\xc3\xa7a formal i al mateix temps es van accelerar les negociacions amb els otomans.\n_START_SECTION_\nL'alian\xc3\xa7a entre Bulg\xc3\xa0ria i els Imperis\n_START_PARAGRAPH_\nL'alian\xc3\xa7a entre Bulg\xc3\xa0ria i els Imperis, que contenia cinc articles, va acabar signant-se a la capital b\xc3\xbalgara el 24 d'agost/6 de setembre de 1915 despr\xc3\xa9s de m\xc3\xa9s d'un any de negociacions. Pocs dies abans havien dimitit els ministres rus\xc3\xb2filos. Bulg\xc3\xa0ria rebia garanties d'austroh\xc3\xbangars i alemanys, mentre que es comprometia, per la seva banda, a ajudar-los en cas de ser agredits per algun pa\xc3\xads adjacent amb Bulg\xc3\xa0ria. Un annex secret de sis articles prometia a Bulg\xc3\xa0ria el control de tota la Maced\xc3\xb2nia, la vall del Gran Morava i la regi\xc3\xb3 de Vranje. En cas que Gr\xc3\xa8cia o Romania entressin en guerra contra els Imperis, aquests es comprometien a retornar a Bulg\xc3\xa0ria els territoris que havia perdut en el Tractat de Bucarest. Bulg\xc3\xa0ria rebia a m\xc3\xa9s la garantia conjunta per a un pr\xc3\xa9stec de guerra de dos-cents milions de francs, a m\xc3\xa9s d'armes per al seu Ex\xc3\xa8rcit.[nota 1] En canvi, Bulg\xc3\xa0ria estava obligada a atacar a S\xc3\xa8rbia abans de trenta-cinc dies. Els b\xc3\xbalgars havien de desplegar quatre divisions d'infanteria que havien de participar juntament amb altres sis austroh\xc3\xbangaras i sis alemanyes en l'ofensiva al pa\xc3\xads ve\xc3\xad. El cap de la campanya seria el general alemany August von Mackensen. Al mateix temps i e nou amb mediaci\xc3\xb3 austro-germana, Sofia va arribar a un acord amb Constantinoble en el qual Turquia cedia la vall del Maritsa per\xc3\xb2 no Lozengrad. Aquesta cessi\xc3\xb3 va donar el control del ferrocarril fins a Dedeagach, l'\xc3\xbanic port b\xc3\xbalgar a l'Egeo, a Sofia. a Maced\xc3\xb2nia impedia l'acord. Gr\xc3\xa8cia tampoc es va mostrar disposada a cedir territori a canvi d'un pacte amb Bulg\xc3\xa0ria i va frustrar aix\xc3\xad el pla brit\xc3\xa0nic de reconstituir l'antiga Lliga Balc\xc3\xa0nica, aquesta vegada no nom\xc3\xa9s contra els otomans, sin\xc3\xb3 tamb\xc3\xa9 contra els austroh\xc3\xbangars.\n_START_SECTION_\nL'entrada a la guerra\n_START_PARAGRAPH_\nTot i l'oposici\xc3\xb3 del dirigent agrari Alejandro Stamboliski a l'entrada en la guerra, que va explicitar en l'audi\xc3\xa8ncia del rei [99] amb els dirigents de l'oposici\xc3\xb3 del 17 de setembre, aquesta es trobava dividida i no va presentar un front unit contra la postura del Govern i del sobir\xc3\xa0. Dos dies m\xc3\xa9s tard Stamboliski fou arrestat, condemnat per tra\xc3\xafci\xc3\xb3 i va passar la resta de la guerra a la pres\xc3\xb3, ja que el rei li va conmutar la pena de mort per la cadena perp\xc3\xa8tua. La seva detenci\xc3\xb3 va desorientar als agraris, que van votar a favor dels cr\xc3\xa8dits de guerra sol\xc2\xb7licitats pel Govern i van perdre temporalment la seva influ\xc3\xa8ncia sobre els esdeveniments. Els opositors m\xc3\xa9s notoris a l'entrada del pa\xc3\xads a la guerra foren empresonats, per exemple, el jove comunista Gueorgui Dimitrov. El fet que que el tractat amb els Imperis fos secret, no va impedir que a mitjans de setembre comenc\xc3\xa9s a observar-se clarament en quina direcci\xc3\xb3 s'inclinaria el Govern b\xc3\xbalgar: oficials austroh\xc3\xbangaros i alemanys ja havien comen\xc3\xa7art a traslladar-se al pa\xc3\xads._NEWLINE_El 22 de setembre es va anunciar la mobilitzaci\xc3\xb3 general, que va incloure a 531\xc2\xa0951 homes. La poblaci\xc3\xb3, encara que en general recolzava les ambicions territorials del Govern, es va mostrar inquieta i no va ser consultada sobre l'entrada a la guerra, com tampoc ho fou el Parlament. L'Entesa va tractar de detenir els preparatius b\xc3\xa8l\xc2\xb7lics b\xc3\xbalgars amena\xc3\xa7ant amb la ruptura de relacions diplom\xc3\xa0tiques el 4 d'octubre, de manera infructuosa; el 6 d'octubre comen\xc3\xa7ava l'ofensiva austro-germana contra S\xc3\xa8rbia a la qual Bulg\xc3\xa0ria s'hi va unir set dies despr\xc3\xa9s (28 de setembre/11 d'octubre de 1915). El dia 3 les primeres tropes anglo-franceses havien desembarcat a Sal\xc3\xb2nica, amb la protesta del rei grec Constant\xc3\xad; Venizelos va haver de dimitir el dia 5 degut a la insist\xc3\xa8ncia del monarca a mantenir la neutralitat. L'objectiu b\xc3\xbalgar era la realitzaci\xc3\xb3 del somni territorial truncat d'una \xc2\xabGran Bulg\xc3\xa0ria\xc2\xbb que havia de mantenir les fronteres del Tractat de Sant Stefano. S\xc3\xa8rbia, per la seva banda, havia proposat un atac preventiu a Bulg\xc3\xa0ria durant la seva mobilitzaci\xc3\xb3 per\xc3\xb2 els seus aliats, conven\xc3\xa7uts de poder mantenir-la neutral, van vetar-lo. La sol\xc2\xb7licitud d'ajuda s\xc3\xa8rbia a Gr\xc3\xa8cia en virtut de l'alian\xc3\xa7a de 1913, que l'obligava a acudir en el seu auxili en certes condicions, tampoc va tenir efecte; la divisi\xc3\xb3 entre aliad\xc3\xb2fils i german\xc3\xb2fils a Gr\xc3\xa8cia i la incapacitat de S\xc3\xa8rbia de complir certes condicions formals del tractat d'alian\xc3\xa7a van impedir que Gr\xc3\xa8cia auxili\xc3\xa9s a S\xc3\xa8rbia. El desembarcament aliat ade Sal\xc3\xb2nica tractava de substituir les cent cinquanta mil tropes s\xc3\xa8rbies que havien d'haver sostingut l'avan\xc3\xa7 grec per unitats anglo-franceses. L'oposici\xc3\xb3 de Constant\xc3\xad a unir-se a l'Entesa va frustrar els plans d'auxili de l'Entesa, que es basaven en l'ajuda grega.\n_START_SECTION_\nLa campanya s\xc3\xa8rbia\n_START_PARAGRAPH_\nL'atac a S\xc3\xa8rbia va comen\xc3\xa7ar a l'octubre. Les unitats alemanyes i austroh\xc3\xbangaras van iniciar el nou assalt creuant el Sava i el Danubio el dia 6. Els Ex\xc3\xa8rcits aliats van avasallar r\xc3\xa0pidament a les forces s\xc3\xa8rbies. Belgrad va caure despr\xc3\xa9s de tres dies d'intensos combats i una ferotge resist\xc3\xa8ncia s\xc3\xa8rbia que intent\xc3\xa0 retardar l'avan\xc3\xa7 de l'enemic amb l'esperan\xc3\xa7a de rebre socors des de Sal\xc3\xb2nica._NEWLINE_El pla d'atac b\xc3\xbalgar consistia en l'avan\xc3\xa7 de dos ex\xc3\xa8rcits, el primer en direcci\xc3\xb3 a Ni\xc5\xa1, al nord, i el segon en direcci\xc3\xb3 a Skopje, al sud, que es van unir a la batalla una setmana despr\xc3\xa9s dels seus aliats (11 d'octubre). L'ofensiva havia d'a\xc3\xafllar S\xc3\xa8rbia de Sal\xc3\xb3nica. El 5 de novembre, les tropes b\xc3\xbalgares van prendre la seu provisional del Govern serbi, la ciutat de Ni\xc5\xa1. Els ex\xc3\xa8rcits serbis, tot i aix\xc3\xb2, evitaren els intents de ser rodejats, tot i que van continuar la seva retirada cap a Kosovo._NEWLINE_Tot i que esperaven evitar-ho, unitats b\xc3\xbalgares del segon Ex\xc3\xa8rcit, van avan\xc3\xa7ar r\xc3\xa0pidament i van tallar les comunicacions amb Sal\xc3\xb2nica. Aquestes van haver d'enfrontar-se a brit\xc3\xa0nics i francesos al sud de Maced\xc3\xb2nia des del 21 d'octubre i els van rebutjar cap a Sal\xc3\xb3nica, on van romandre fins al setembre de 1918. El tard\xc3\xa0 intent d'auxiliar als serbis, que havia comen\xc3\xa7at amb el desembarcament de tropes franc-brit\xc3\xa0niques el 5 d'octubre en Sal\xc3\xb3nica, fou in\xc3\xbatil. A finals de novembre, les restes de l'Ex\xc3\xa8rcit serbi i milers de refugiats estaven a la plana de Kosovo i van comen\xc3\xa7ar una dur\xc3\xadssima retirada a trav\xc3\xa9s de les muntanyes albaneses cap al mar que va costar desenes de milers de baixes. El Primer Ex\xc3\xa8rcit b\xc3\xbalgar va derrotar a les unitats s\xc3\xa8rbies a la plana. El 12 de desembre, havent arribat a la frontera grega que tenia ordres de no creuar, l'Ex\xc3\xa8rcit b\xc3\xbalgar es va aturar. Els alemanys, malgrat els desitjos del comandant en cap de les tropes b\xc3\xbalgares, van prohibir-los d'entrar a Gr\xc3\xa8cia i perseguir a les desorganitzades unitats franceses i brit\xc3\xa0niques, tot i que les superaven. La depend\xc3\xa8ncia b\xc3\xbalgara dels subministraments alemanys els va obligar a acceptar la posici\xc3\xb3 germana. Els b\xc3\xbalgars havien capturat prop de cinquanta mil soldats serbis i mil dos-cents francesos i brit\xc3\xa0nics durant l'ofensiva. Les restes de les forces s\xc3\xa8rbies van ser traslladats per l'Entesa a l'illa de Corf\xc3\xba. Com que al novembre es va resoldre el problema d'abastiment dels otomans, l'Imperi va poder continuar participant en el conflicte._NEWLINE_La vict\xc3\xb2ria sobre S\xc3\xa8rbia va refor\xc3\xa7ar el Govern b\xc3\xbalgar, que va obtenir el suport de l'oposici\xc3\xb3 en les votacions de cr\xc3\xa8dits de guerra al desembre i en la del pressupost de 1916. Amb la conquesta de Maced\xc3\xb2nia complia a m\xc3\xa9s el seu principal objectiu a la guerra.[115] A partir d'aquell moment, el desig b\xc3\xbalgar fou que la guerra acab\xc3\xa9s i s'aprov\xc3\xa9s el canvi territorial. La perman\xc3\xa8ncia de les tropes de l'Entesa a Sal\xc3\xb3nica va marcar la resta de la guerra per a Bulg\xc3\xa0ria. El manteniment del front va suposar un esfor\xc3\xa7 notable en homes i material que va afectar l'economia i la moral nacionals. Bulg\xc3\xa0ria desitjava avan\xc3\xa7ar cap al sud i eliminar l'amena\xc3\xa7a que suposava el front macedoni, per\xc3\xb2 Alemanya no estava interessada, perqu\xc3\xa8 des del seu punt de vista servia per desviar forces enemigues lluny dels fronts que considerava primordials._NEWLINE_A inicis del 1916, l'Entesa va aconseguir fortificar les seves posicions al nord de Gr\xc3\xa8cia. Les seves forces a la zona van cr\xc3\xa9ixer al llarg de l'any amb l'arribada d'unitats brit\xc3\xa0niques, franceses, italianes i russes. Finalment van arribar les tropes s\xc3\xa8rbies, traslladades des de Corf\xc3\xba i rearmades pels Aliats.\n_START_SECTION_\nLa campanya romanesa\n_START_PARAGRAPH_\nLa estabilitzaci\xc3\xb3 del front b\xc3\xbalgar es trunc\xc3\xa0 amb l'entrada a la guerra de Romania el 14 d'agost/27 d'agost del 1916. Despr\xc3\xa9s de l'entrada a la guerra de Romania, Bulga\xc3\xa0ria particip\xc3\xa0 en la contraofensiva de les Pot\xc3\xa8ncies Centrales, enfrontant-se a unitats russes que havien acudit a ajudar els romanesos. L'1 de setembre, Bulg\xc3\xa0ria declar\xc3\xa0 la guerra a Romania i, juntament amb algunes unitats alemanes i otomanes, el Tercer Ex\xc3\xa8rcit va envair Dobrudja Meridional. El 23 de desembre de 1916/5 de gener de 1917 havia aconseguit el control de tota la regi\xc3\xb3 i en va destacar especialment la presa de la fortaleza de Tutrakan. A l'octubre del 1916 hab\xc3\xada refusat un intent de contraatac roman\xc3\xa8s que intent\xc3\xa0 envair Bulga\xc3\xa0ria._NEWLINE_Al sud, els alemanys van permetre finalment als b\xc3\xbalgars penetrar en territori grec per desbaratar l'atac previst de l'Entesa cap al nord per recolzar a Romania, i els b\xc3\xbalgars van avan\xc3\xa7ar a la Maced\xc3\xb2nia oriental, escometent alhora al centre i a la zona oriental del front. La resist\xc3\xa8ncia francesa i brit\xc3\xa0nica va ser escassa._NEWLINE_Amb la derrota de Romania despr\xc3\xa9s de l'anterior de S\xc3\xa8rbia, Bulg\xc3\xa0ria va aconseguir prendre el control de Maced\xc3\xb2nia, Kavala, Drama, Fl\xc3\xb3rina i la Dobrudja meridional, i va recuperar aix\xc3\xad les fronteres de Sant Stefano._NEWLINE_Posteriorment, Ferran es va oposar al comen\xc3\xa7ament de la guerra submarina total decidida pels alemanys i va comen\xc3\xa7ar a buscar una manera de signar la pau. La proximitat de tropes alemanyes que podien aixafar qualsevol intent d'abandonar la lliga per part dels b\xc3\xbalgars dificultava aquest objectiu. Els Estats Units i Bulg\xc3\xa0ria, encara que es trobaven en b\xc3\xa0ndols oposats durant la guerra, mai van arribar a entrar formalment en guerra; mentre que els dirigents b\xc3\xbalgars desitjaven la simpatia nord-americana a les seves reclamacions territorials en cas de derrota b\xc3\xa8l\xc2\xb7lica, els nord-americans esperaven poder separar a Bulg\xc3\xa0ria dels seus aliats per aconseguir la derrota dels Imperis. Quan Washington va declarar la guerra a Alemanya el 6 d'abril del 1917, el Govern b\xc3\xbalgar es va negar a unir-se als seus aliats i a declarar la guerra als nord-americans.\n_START_SECTION_\nEstabilitzaci\xc3\xb3 del front\n_START_PARAGRAPH_\nAl juny tropes gregues favorables al rei van lliurar el fort Rupel, que controlava la vall del Struma, als b\xc3\xbalgars, per destorbar el desplegament aliat de Sal\xc3\xb2nica. Al setembre una for\xc3\xa7a conjunta germ\xc3\xa0nica-b\xc3\xbalgara va prendre Kavala i va enviar a la guarnici\xc3\xb3 grega a una pres\xc3\xb3 a Alemanya. Tamb\xc3\xa9 a la tardor del 1916, contraofensives de l'Entesa van aconseguir expulsar als b\xc3\xbalgars de Fl\xc3\xb3rina i van arribar a Monastir.[117][112]_NEWLINE_El 1917, els Aliats van for\xc3\xa7ar l'abdicaci\xc3\xb3 del monarca proalem\xc3\xa0 Constant\xc3\xad I de Gr\xc3\xa8cia i Venizelos s'un\xc3\xad formalment a l'Entesa. En aquells moments, el front entre aquesta i els Imperis creuava tota la pen\xc3\xadnsula i qued\xc3\xa0 defensada per part d'aquests per forces austroh\xc3\xbangares a Alb\xc3\xa0nia, unitats b\xc3\xbalgares sota mando alemany m\xc3\xa9s a l'est, i encara m\xc3\xa9s a l'est, per l'Onz\xc3\xa8 ex\xc3\xa8rcit alemany i els Primer i Segon Ex\xc3\xa8rcits b\xc3\xbalgars. Encara m\xc3\xa9s a l'est hi havia dues divisions otomanes. Els b\xc3\xbalgars representaven l'element m\xc3\xa9s nombr\xc3\xb3s de les forces Imperials que defensaven aquest front._NEWLINE_De la mateixa manera que en el front occidental de la Primera Guerra mundial, les posicions van quedar estancades r\xc3\xa0pidament, amb fortificacions en ambd\xc3\xb3s b\xc3\xa0ndols que patien atacs aeris i atacs llampec terrestres del b\xc3\xa0ndol enemic._NEWLINE_Els principals combats en el front macedoni van succeir a la primavera a la zona del llac Doiran; en aquests els b\xc3\xbalgars van detenir l'aven\xc3\xa7 de les tropes aliades. Tot i l'abs\xc3\xa8ncia d'enfrontaments a gran escala durant la resta del per\xc3\xadode, l'esfor\xc3\xa7 b\xc3\xa8l\xc2\xb7lic continuat va afectar la moral i l'economia b\xc3\xbalgares. La relaci\xc3\xb3 amb els seus aliats tampoc era massa bona, ja que van tenir dures disputes pel control territorial de la Dobrudja i de la seva producci\xc3\xb3 aliment\xc3\xa0ria. Bulg\xc3\xa0ria anhelava anexionar-se tota la prov\xc3\xadncia, per\xc3\xb2 el govern alemany s'hi va oposar. El govern de Sofia desitjava amb la Dobrudja degut, en part, a la incapacitat del pa\xc3\xads de cobrir per si mateixos a les seves pr\xc3\xb2pies necessitats d'aliments. Durant els anys 1917 i 1918 s'havia agreujat la situaci\xc3\xb3 aliment\xc3\xa0ria de Bulg\xc3\xa0ria que ja era dolenta el 1916. En aquests \xc3\xbaltims anys tamb\xc3\xa9 va anar empitjorant progressivament el subministrament d'aliments als soldats i les racions que rebien van anar disminuint, al mateix temps de que van comen\xc3\xa7ar a escassejar els uniformes i les botes per als mateixos. Aquest escassetat, que tamb\xc3\xa9 afectava als seus medicaments i municions, van mermar l'\xc3\xa0nim de les tropes._NEWLINE_El Govern va crear un organisme estatal per a intentar millorar la situaci\xc3\xb3 econ\xc3\xb2mica per\xc3\xb2 va tenir uns resultats escassos. El fet que l'economia de Bulg\xc3\xa0ria va continuar empitjorant va afectar la situaci\xc3\xb3 de la poblaci\xc3\xb3 civil i de la moral de les tropes que temien per les pen\xc3\xbaries que patien les seves fam\xc3\xadlies. Nom\xc3\xa9s les dones, nens, ancians i malalts van poder realitzar el treball agrari, cosa que es redu\xc3\xads la superf\xc3\xadcie cultivada en un 12% i es pass\xc3\xa0 de produir 2.678.558 tones de gra el 1915 a nom\xc3\xa9s 1.435.083 el 1918. A m\xc3\xa9s a m\xc3\xa9s, el govern va requisar animals i la cabanya ramadera es va reduir considerablement per la manca de farratge. El Govern de Radoslavov tamb\xc3\xa9 va imposar preus baixos per als productes agraris que van produir pen\xc3\xbaria al camp no va incentivar el cultiu. Tot i que va aconseguir mantenir baixos els salaris a la ciutat, no va aconseguir controlar la inflaci\xc3\xb3 que al 1918 va multiplicar els preus per 12 respecte el 1910. La mala situaci\xc3\xb3 econ\xc3\xb2mica va provocar protestes agreujades pels rumors de corrupci\xc3\xb3 i de persones que es beneficiaven de les privacions causades per la guerra._NEWLINE_A finals d'any, els alemanys van retirar la majoria de les seves tropes per a concentrar-les per la propera ofensiva del front occidental i nom\xc3\xa9s van deixar tres batallons i 32 bateries en el front macedoni i els b\xc3\xbalgars van haver de traslladar la major part del seu tercer ex\xc3\xa8rcit de la Dobrudja al sud per a intentar aguantar el front.\n_START_SECTION_\nEl final de Radoslavov\n_START_PARAGRAPH_\nA comen\xc3\xa7aments del 1918 Alemanya va prendre el control de les xarxes de telefonia i ferrocarrils b\xc3\xbalgares i seguia exportant aliments del pa\xc3\xads tot i la greu situaci\xc3\xb3 alimentaria que patia._NEWLINE_Alemanya estava perdent la confian\xc3\xa7a en Radoslavov i es va negar a acceptar la seva petici\xc3\xb3 de que tota la Dobrudja fos cedida a Bulg\xc3\xa0ria. Els alemanys van animar als otomans a que reclamessin la devoluci\xc3\xb3 del territori de la riba del riu Maritsa que havien entregat a Bulg\xc3\xa0ria el 1915, cosa que van fer al juliol del mateix any, cosa que van refusar els b\xc3\xbalgars, enfadats. El pa\xc3\xads fa patir una gran fam durant l'hivern de 1917-1918. Al mateix temps, la Revoluci\xc3\xb3 d'Octubre va animar als treballadors i als camperols en la seva oposici\xc3\xb3 contra el Govern i Alemanya va acabar controlant el pa\xc3\xads cada cop m\xc3\xa9s. L'ex\xc3\xa8rcit, compost sobretot per camperols, estava cansat de combatre i no volia continuar amb la guerra quan havien aconseguit els territoris que desitjaven. Una altre factor que va minar encara m\xc3\xa9s el seu desig de combatre foren les promeses dels Catorze Punts del president estatunidenc Woodrow Wilson, en el que prometia fronteres basades en l'autodeterminaci\xc3\xb3. L'abastiment de robes i aliments per als soldats del front no era adequat, ja que les tropes a vegades anaven vestit amb drapots i els mancaven cal\xc3\xa7ats; aix\xc3\xb2 feu que la seva moral encara fos pitjor. La situaci\xc3\xb3 del pa\xc3\xads, les males relacions amb la resta de les nacions aliades i els estretors del front de l'ex\xc3\xa8rcit van enfonsar la moral de les tropes a principis de l'estiu. El general Nikola Zhekov, comandant en cap de l'ex\xc3\xa8rcit b\xc3\xbalgar, va avisar a les autoritats de la desmoralitzaci\xc3\xb3 de les tropes despr\xc3\xa9s d'una visita al front a principis del juny del 1918._NEWLINE_El govern, dedicat a poc m\xc3\xa9s que a la recepci\xc3\xb3 de suborns, va haver de contemplar com els alemanys, que cada vegada eren m\xc3\xa9s pro-grecs, deixaven de donar els seus subsidis financers i els seus avals a Bulg\xc3\xa0ria. Des de l'u de mar\xc3\xa7 Berl\xc3\xadn va deixar d'enviar-hi armes i roba. Part dels funcionaris permetien el saqueig d'aliments per part de les tropes alemanyes a canvi de suborns. Els alemanys, a m\xc3\xa9s, compraven aliments per enviar-los a l'estranger, cosa que va augmentar l'escassesa i va augmentar la inflaci\xc3\xb3. El 3 de mar\xc3\xa7 del 1918 es va firmar el Tractat de Litovsk que representava la pau dels Imperis amb R\xc3\xbassia. Mentre que Alemanya tractava a Bulg\xc3\xa0ria cada cop m\xc3\xa9s com una simple col\xc3\xb2nia, incomplia amb la seva promesa d'enviar refor\xc3\xa7os per a sostenir el front macedoni: tot i que havien prom\xc3\xa8s l'enviament de dotze divisions, nom\xc3\xa9s hi van traslladar tres batallons. A la primavera, la majoria dels partits de l'oposici\xc3\xb3 es van aliar contra Radoslavov._NEWLINE_El 20 de juny el Govern de Radoslavov es va veure obligat a dimitir. El 21 de juny del 1918 el dem\xc3\xb2crata Aleksandar Malinov va assolir el poder. Aquest canvi de govern es devia en part a l'afartament de la guerra i en part al disgust b\xc3\xbalgar amb els seus aliats que al maig havien firmat la pau amb Romania sense tenir en compte la petici\xc3\xb3 b\xc3\xbalgara de la cessi\xc3\xb3 de tota la Dobrudja. Aquesta nom\xc3\xa9s es va aconseguir al setembre del 1918, quan la guerra estava a punt d'acabar-se. El govern b\xc3\xbalgar havia confiat en aconseguir el control de la prov\xc3\xadncia, rica en producci\xc3\xb3 agr\xc3\xadcola, per a aliviar la crisi aliment\xc3\xa0ria en el pa\xc3\xads i el front. Malinov va fracassar en l'intent de formar un ampli govern de coalici\xc3\xb3 dels partits d'oposici\xc3\xb3 a Radoslavov, tot i que el van sostenir sense entrar en el Consell de Ministres. Els del partit agrari es van negar a entrar en el Govern si aquest no alliber\xc3\xa9s els seus correligionaris presos, per\xc3\xb2 Malinov no va aconseguir conv\xc3\xa8ncer al tsar que ho fes._NEWLINE_Els intents b\xc3\xbalgars de fer tractes amb els Aliats a Su\xc3\xafssa van fracassar perqu\xc3\xa8 aquests no se'n refiaven. Els contactes indirectes entre Malinov i els estatunidencs per aconseguir la pau per a Bulg\xc3\xa0ria, sense perdre almenys una part dels territoris aconseguits durant la guerra, no van fructificar pel ref\xc3\xbas del president Wilson.\n_START_SECTION_\nEnfonsament del front i revolta interna\n_START_PARAGRAPH_\nAl juny del 1918 l'ex\xc3\xa8rcit b\xc3\xbalgar havia estat incapa\xc3\xa7 de contraatacar a Yerbichna i va patir una derrota que pos\xc3\xa0 de manifest les seves males condicions i la seva desmoralitzaci\xc3\xb3. Tot i les ordres del mando s'havien redu\xc3\xaft les racions dels soldats degut a la mancan\xc3\xa7a d'aliments que patia el pa\xc3\xads. Malinov va haver d'afrontar la creixent exig\xc3\xa8ncia de l'Ex\xc3\xa8rcit perqu\xc3\xa8 firm\xc3\xa9s la pau, al que Alemanya va respondre enviant-li part de les tropes que estava retirant de Maced\xc3\xb2nia al mando dels reis de Baviera i Xax\xc3\xb2nia que, tot i aix\xc3\xb2, no van aconseguir estabilitzar el front. Llavors el president va procedir a alliberar a alguns presos pol\xc3\xadtics entre els que hi havia Stamboliski el 25 de setembre.). El 18 de setembre el pol\xc3\xadtic agrari Daskalov va proclamar la Rep\xc3\xbablica de Radomir quan visitava el front a Dobro Polye; Stamboliski en fou proclamat el seu president el 27 de setembre. Les autoritats que es van mantenir fidels foren incapaces de cobrir el forat deixat pels amotinats i de frenar l'aven\xc3\xa7 dels Aliats. Els Aliats havien aconseguit trencar el front en la Ofensiva del Vardar despr\xc3\xa9s de durs combats a Dobro Polye, a on tenien el doble de soldats que els b\xc3\xbalgars i quintuplicaven la seva artilleria. Tot i aix\xc3\xb2 foren refusats cinquanta quil\xc3\xb2metres a l'est, a prop del llac Doiran. El 19 de setembre, dues divisions b\xc3\xbalgares s'havien acabat rendint a Dobro Polye i es preparaven per a marxar en revolta contra la capital.  A la zona occidental del front, els b\xc3\xbalgars tamb\xc3\xa9 havien aconseguit mantenir les seves posicions. Per\xc3\xb2 les tropes de la Entente van patir noves revoltes degut a la necessitat de retirar-se. Aquestes, despr\xc3\xa9s d'arrasar el cuartel general de Kyustendil el 24 de setembre van marxar sobre la capital. El seu atac es va produir al mateix temps que es va signar l'armistici a Sal\xc3\xb2nica el 29 de setembre.),. L'atac fou refusat gr\xc3\xa0cies a la intervenci\xc3\xb3 de les tropes lleials al govern i a unitats alemanes per\xc3\xb2 els dos b\xc3\xa0ndols van patir unes 1500 baixes. El dia 25 el Consell de Ministres havia decidit negociar amb l'Entente degut a que no podien mantenir ells sols el front i a la manca d'ajuda immediata dels seus aliats.  A la nit del mateix dia, tres delegats b\xc3\xbalgars van viatjar amb el c\xc3\xb2nsol estatunidenc i el seu ajudant per negociar amb els Aliats. Uns quants dies abans Malinov havia intentat desesperada i in\xc3\xbatilment aconseguir la mediaci\xc3\xb3 americana per a detenir l'ofensiva aliada; per aix\xc3\xb2, va aconseguir que els alemanys, austroh\xc3\xbangars i otomans li cedissin finalment tota la Dobrudja el 22 de setembre per intentar evitar la rendici\xc3\xb3 b\xc3\xbalgara._NEWLINE_Bulg\xc3\xa0ria va quedar parcialment ocupada pe tropes franco-brit\xc3\xa0niques que van sostenir al Govern en les seves accions per a aplastar la Rep\xc3\xbablica de Radomir. Van obligar a que el rei Ferran abdiqu\xc3\xa9s  a favor del seu fill Boris III el 4 d'octubre per tal de frenar la revoluci\xc3\xb3. Ferran es va exiliar a les seves possessions dels Coburg.Radoslavov va fugir a Alemanya. La rendici\xc3\xb3 b\xc3\xbalgara, que va privar a Berl\xc3\xadn de la seva connexi\xc3\xb3 amb Turquia i amena\xc3\xa7\xc3\xa0 el subministrament de petroli roman\xc3\xa8s, juntament amb la victoriosa ofensiva en el front occidental, for\xc3\xa7\xc3\xa0 als mandos alemanys a admetre la derrota militar i que demanessin al govern alemany que demanessin immediatament un armistici. Alemanya va demanar-lo el mateix dia de l'abdicaci\xc3\xb3 del rei Ferran. L'imperi otom\xc3\xa0 es va rendir un mes despr\xc3\xa9s que Bulg\xc3\xa0ria, Austria-Hungr\xc3\xada ho va fer cinc setmanes despr\xc3\xa9s i alemanya sis."